CELEX: 32014R0455
Language: da
Date: 2014-04-29 00:00:00
Title: Kommissionens gennemførelsesforordning (EU) nr. 455/2014 af 29. april 2014 om tarifering af visse varer i den kombinerede nomenklatur

6.5.2014   
            
            
               DA
            
            
               Den Europæiske Unions Tidende
            
            
               L 133/31
            
         KOMMISSIONENS GENNEMFØRELSESFORORDNING (EU) Nr. 455/2014
   af 29. april 2014
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under de KN-koder, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under de KN-koder, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. april 2014.
      
         
            På Kommissionens vegne
         
         
            For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et apparat placeret på gulvet til aftapning af koldt vand (en såkaldt »drikkevandskøler«) med en højde på ca. 124 cm og en vægt på ca. 100 kg.
                              Apparatet har et kølesystem, der består af en kompressor og en kondensator.
                              Apparatet kan indeholde op til 150 l og har en nominel kølekapacitet på 150 l/t, hvilket muliggør aftapning af 750 glas vand i timen. Det har en driftsspænding på 220 V AC.
                           
                        
               
                  8418 69 00
               
               
                  Tarifering i henhold til almindelig tariferingsbestemmelse 1 og 6 vedrørende fortolkningen af den kombinerede nomenklatur og teksten til KN-kode 8418 og 8418 69 00.
                  Udelukkende at afkøle drikkevand betragtes ikke som behandling af materialer ved proces, der indebærer en temperaturændring. Tarifering under pos. 8419 er følgelig udelukket.
                  Apparatet skal derfor tariferes under KN-kode 8418 69 00 som andre maskiner og apparater til køling og frysning (se også de forklarende bemærkninger til HS, pos. 8418, afsnit I, andet stykke).
               
            
                  
                              2.
                           
                           
                              Et apparat placeret på gulvet til aftapning af varmt eller koldt vand (en såkaldt »vandautomat«), med en højde på ca. 97 cm og en vægt på ca. 15 kg.
                              Opvarmningen sker gennem en integreret elektrisk varmeleder og afkølingen gennem et kølesystem bestående af en kompressor og en kondensator.
                              Vandet kommer fra en flaske, som ikke er inkluderet ved frembydelsen.
                              Apparatet har for det varme vand en kapacitet på 5 l/t ved en temperatur på mellem 85 og 92 °C. Apparatet har for det kolde vand en kapacitet på 2 l/t ved en temperatur på mellem 4 og 8 °C. Apparatet har en driftsspænding på 220 V AC og en effekt på 100/550 W.
                           
                        
               
                  8516 10 11
               
               
                  Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur og teksten til KN-kode 8516, 8516 10 og 8516 10 11.
                  I henhold til bestemmelse 3 til afsnit XVI er apparatet indrettet til at udføre to alternative funktioner (andre apparater til køling under pos. 8418 og elektriske gennemstrømningsvandvarmere eller akkumulerende vandvarmere under pos. 8516). Det er ikke muligt at afgøre, hvad der er apparatets primære funktion, eftersom hver funktion er lige vigtig for anvendelsen af apparatet.
                  Apparatet skal derfor tariferes under KN-kode 8516 10 11 som elektrisk gennemstrømningsvandvarmer.